Επίλυση πραγματικού προβλήματος

Τα βασικά χαρακτηριστικά ενός ελαστικού είναι γραμμένα ανάγλυφα στα πλαϊνά του. Το ελαστικό της φωτογραφίας γράφει 205/55 R16.

Ο πρώτος αριθμός, το 205 είναι το πλάτος του πέλματος σε χιλιοστά. Δηλαδή το πλάτος του συγκεκριμένου ελαστικού είναι 205 mm.

Ο δεύτερος αριθμός, το 55, δείχνει το ύψος, ή αλλιώς το προφίλ του ελαστικού. Ο αριθμός αυτός δεν μετριέται σε cm ή mm. Πρόκειται για ένα ποσοστό επί τοις εκατό του πλάτους. Στην περίπτωση του παραδείγματός μας, πρόκειται για το 55% του 205, το οποίο σημαίνει 205×55/100= 112,75 mm ή 11,275 cm.

Ο τρίτος αριθμός στη σειρά των διαστάσεων ελαστικού είναι το 16. Πρόκειται για την εσωτερική διάμετρο του ελαστικού (διάμετρος ζάντας) σε ίντσες (in). Με δεδομένο ότι 1 in=2,54 cm, στο συγκεκριμένο παράδειγμα, η διάμετρος της ζάντας είναι 16 x 2,54=40,64 cm.

Ένα αυτοκίνητο χρησιμοποιεί τα ελαστικά που φαίνονται στην εικόνα αριστερά. Αν τα χαρακτηριστικά των ελαστικών είναι 195/60 R15, να βρείτε:

1. Το ύψος (προφίλ) του ελαστικού σε cm.
2. Τη διάμετρο της ζάντας σε cm.
3. Το μήκος του (εξωτερικού) κύκλου του ελαστικού.
4. Πόσο διάστημα θα διανύσει το αυτοκίνητο αν το ελαστικό κάνει 100 στροφές.
5. Πόσες στροφές έκανε το ελαστικό αν το αυτοκίνητο διένυσε 5 km.

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών